ועדת הכספים, כנסת 20, פרוטוקול מספר 258, 2016-02-01 11:15

משה גפני: אני מתכבד לפתוח את הישיבה בנושא: תיקון תקנון הבורסה.

משה גפני: מי מציג את התיקון?

<רובי גולדנברג: אני אציג.

משה גפני: בבקשה.

<רובי גולדנברג: מובאת פה הצעה לתיקון תקנון הבורסה, כך שהשינויים והמגבלות שיחולו על מחוללי ציטוטים יהיו בסמכות המנכ"ל, במקום בסמכות הדירקטוריון כפי שקיים היום.

משה גפני: אוקיי.

משה גפני: יש שאלות?

<אייל לב-ארי: תסבירו למה להעביר את זה מהדירקטוריון למנכ"ל.

<אייל לב-ארי: למה לא לעשות את זה מדורג באופן שהמנכ"ל יידע את הדירקטוריון?

<אייל לב-ארי: שזה גם תהליך בקרה שהדירקטוריון אומר למנכ"ל, מעבר להודעה שלו חמישה ימי מסחר מראש לשוק.

<רובי גולדנברג: אסביר.

<רובי גולדנברג: צריך להבין, הנושא הזה של מגבלות על מחוללי ציטוטים – ואנחנו מדברים על שתי מגבלות מאוד מסוימות, מה שנקרא "מכסת פקודות למחוללי ציטוטים" ו"יחס פקודות מחזוריים" – אלו שני פרמטרים שמסדירים או מגבילים את הפעילות של מחוללי ציטוטים במסחר, והם נובעים בעיקר מעניינים טכניים.

<רובי גולדנברג: עניינים טכניים זה, למשל, היכולת של מחשבי המסחר והיכולת של מערכות התקשורת לטפל בכמות גדולה של פקודות, כך שאם היא תהיה למשל גדולה מדי, זה עלול לפגוע בתקינות המסחר.

<רובי גולדנברג: העניינים מאוד טכניים.

<רובי גולדנברג: ולכן, זה או שמחשבי המסחר יכולים להתמודד עם, נניח, כמות כזאת של פקודות, או שהם לא יכולים.

<רובי גולדנברג: אין פה עניין שבו לדירקטוריון יש למעשה תרומה.

<רובי גולדנברג: אם יבוא המנכ"ל ויגיד לדירקטוריון: בדקנו את מערכות התקשורת והמחשב והן מסוגלות לתמוך, נניח, בכזאת כמות של פקודות, הדירקטוריון יאשר.

<רובי גולדנברג: הדירקטוריון לא יודע יותר טוב ממחלקת המחשב בבורסה.

<רובי גולדנברג: לגבי ההודעה - אנחנו מציעים כאן להודיע חמישה ימים מראש לפחות לציבור, כדי שמי שצריך להיערך יוכל להיערך, והכוונה היא למחוללי הציטוטים.

<רובי גולדנברג: לגבי יידוע הדירקטוריון – על כל שינוי כזה, אף שזה לא מופיע כאן בתקנון, מנכ"ל הבורסה ידווח לדירקטוריון.

משה גפני: אוקיי.

משה גפני: צריך להקריא את זה?

<אייל לב-ארי: לא.

<טמיר כהן: לא.

משה גפני: תיקון תקנון הבורסה - אתה רוצה רק להגיד במשפט לחברים החדשים שנכנסו שזה עובר מהדירקטוריון למנכ"ל?

<רובי גולדנברג: כן.

משה גפני: רק במשפט.

<רובי גולדנברג: במשפט אחד.

<רובי גולדנברג: מוצע כאן להעביר את הסמכות לקבוע מגבלות בקשר לפעילות מחוללי ציטוטים בבורסה לניירות ערך בתל-אביב מדירקטוריון הבורסה למנכ"ל הבורסה.

מיקי רוזנטל: במשפט אחד.

מיקי רוזנטל: למה?

מיקי רוזנטל: בשביל לא להציק לו?

משה גפני: הוא הסביר את זה עכשיו.

מיקי רוזנטל: כן.

מיקי רוזנטל: טוב.

מיקי רוזנטל: נכנסתי מאוחר.

משה גפני: תיקון תקנון הבורסה - מי בעד אישור התיקון?

משה גפני: ירים את ידו.

משה גפני: מי נגד?

משה גפני: אין.

משה גפני: מי נמנע?

משה גפני: אין.

משה גפני: בעד – פה אחד

משה גפני: התיקון אושר.

משה גפני: הישיבה נעולה.